CELEX: 62014TN0412
Language: et
Date: 2014-06-06 00:00:00
Title: Kohtuasi T-412/14: 6. juunil 2014 esitatud hagi – Larko versus komisjon

1.9.2014   
            
            
               ET
            
            
               Euroopa Liidu Teataja
            
            
               C 292/47
            
         6. juunil 2014 esitatud hagi – Larko versus komisjon
   (Kohtuasi T-412/14)
   2014/C 292/58
   Kohtumenetluse keel: kreeka
   
      Pooled
   
   
      Hageja: Larko Geniki Metalleftiki kai Metallourgiki A.E. (Ateena, Kreeka) (esindajad: advokaadid I. Drillerakis, E. Triantafillou, G. Psaroudakis, E. Rantos, N. Korogiannakis)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               rahuldada käesolev hagi tervikuna;
            
         
               —
            
            
               tühistada komisjoni 27. märtsi 2014. aasta otsus (SG-Greffe(2014) D/4628/28/03/2014), mis puudutab hageja vara teatava osa müüki (n. SA.37954(2013/N), ning
            
         
               —
            
            
               mõista hageja kantud kohtukulud välja kostjalt.
            
         
      Väited ja peamised argumendid
   
   Hagi põhjenduseks esitab hageja kolm väidet.
   
               1.
            
            
               Esimese väite kohaselt rikkus komisjon põhiõiguste harta artiklit 41. Hageja väidab, et vaidlustatud akt võeti vastu, rikkudes selle vastvõtmise suhtes kehtivaid olulisi menetlusnorme, sest hagejat ei kuulatud eelnevalt ära.
            
         
               2.
            
            
               Teine väide puudutab komisjonipoolset ELTL artikli 108 lõike 2 ja määruse (EÜ) nr 659/99 (1) artikli 14 rikkumist. Hageja väidab, et komisjon tegi ilmselge hindamisvea, kui ta leidis, et hageja ja tema varad „erastamiskava” raames omandanud isiku vahel ei ole majanduslikku järjepidevust.
            
         
               3.
            
            
               Kolmas väide käsitleb ELTL artikli 296 lõike 2 rikkumist. Hageja väidab, et vaidlustatud akt ei ole majandusliku järjepidevuse puudumise küsimuses piisavalt põhjendatud, eriti mis puudutab: a) müüdud vara mahtu; b) töölepingute võõrandamata jätmist; c) müügi majanduslikku loogikat.
            
         
      (1)  Nõukogu 22. märtsi 1999. aasta määrus (EÜ) nr 659/1999, millega kehtestatakse üksikasjalikud eeskirjad EÜ asutamislepingu artikli 93 kohaldamiseks (ELT L 83, lk 1; ELT eriväljaanne 08/01, lk 339).